b'\n_START_ARTICLE_\nBulgarian avaruusj\xc3\xa4rjest\xc3\xb6\n_START_PARAGRAPH_\nBulgarian avaruusj\xc3\xa4rjest\xc3\xb6 eli Bulgarian Tiedeakatemian alainen Avaruustutkimusinstituutti (SRI-BAS) koordinoi Bulgarian avaruustoimintaa.\n_START_SECTION_\nTausta\n_START_PARAGRAPH_\nBulgarian avaruustoiminta k\xc3\xa4ynnistyi vuonna 1969, jolloin Tiedeakatemiaan luotiin avaruusalan elin. Sit\xc3\xa4 seurasi useiden vuosien innostuneen toiminnan jakso. Ensimm\xc3\xa4inen bulgarialainen avaruuslaite P-1 laukaistiin vuonna 1972, ja Bulgariasta tuli sen oman laskutavan mukaan 18. avaruusmaa. Arvio lienee oikea, mutta suurvallat ovat m\xc3\xa4\xc3\xa4ritelleet avaruusmaan k\xc3\xa4sitteen huonosti rajatessaan sen kytkeytyv\xc3\xa4ksi rakettitekniikaan ja miehitettyihin lentoihin. _NEWLINE_Vuonna 1975 Bulgariaan perustettiin Avaruustutkimuksen keskuslaboratorio (Central Laboratory for Space Research, CLSR). Bulgaria otti osaa SEV-maiden Intercosmos-ohjelmaan rakentamalla avaruuslaitteita useisiin Interkosmos-satelliitteihin ja luotainraketteihin. Bulgarialainen kosmonautti lensi vuonna 1979 Sojuz 33-aluksella. Bulgarialainen kosmonautti on vieraillut sek\xc3\xa4 Saljut 6- ja Mir-avaruusasemilla. Vuonna 1981 laukaistiin kaksi \xe2\x80\x9dIntercosmos Bulgaria - 1300\xe2\x80\x9d- ja \xe2\x80\x9dMeteor-Proroda\xe2\x80\x9d-satelliittia, joiden koko hy\xc3\xb6tykuorma oli bulgarialainen. Samana vuonna k\xc3\xa4ynnistettiin Bulgarian kansallinen avaruusohjelma.\n_START_SECTION_\nOrganisaatio\n_START_PARAGRAPH_\nSRI-BASin ty\xc3\xb6voima on nykyisin 135 henke\xc3\xa4. Sill\xc3\xa4 on useita laboratorioita eri kaupungeissa. Siihen kuuluu "COSMOS Scientific-Production Enterprise"-yritys, joka toimii Stara Zagorassa. Bulgaria'